wickkiey/tamil-wikipedia-chunked huggingface dataset:
# பெரிய கொக்கு

## உணவுப்பழக்கம்

இவை நீர் நிலைகளில் காணப்படும் சிறிய பூச்சிவகைகள், தவளை, மீன், மற்றும் பாலூட்டிகள் போன்றவற்றை உட்கொள்கிறது.
# இராயக்கோட்டை தொடருந்து நிலையம்

**இராயக்கோட்டை தொடருந்து நிலையம்** (*Rayakottai railway station*, நிலையக் குறியீடு:*RYC*), இந்தியாவின், தமிழ்நாட்டின், கிருட்டிணகிரி மாவட்டம், இராயக்கோட்டையில் உள்ள ஒரு தொடருந்து நிலையமாகும். இந்த நிலையம் சேலம் - பெங்களூர் இருப்புப் பாதையில், தருமபுரி - ஒசூர் மாநில நெடுஞ்சாலையை ஒட்டி உள்ளது. இது மாவட்ட தலைநகரான கிருட்டிணகிரியில் இருந்து, 30 கி.மீ. தொலைவில் உள்ளது.  
இது இந்திய இரயில்வேயால் நிர்வகிக்கப்படும் 7 மண்டலங்களில் ஒன்றான தென்மேற்கு தொடருந்து மண்டலத்தின் அங்கமான பெங்களூர் மண்டலத்தின் கீழ் செயல்படுகிறது.
# விரால் அடிப்பான்

**விரால் அடிப்பான்** (*osprey*, *Pandion haliaetus*) என்பது ஒரு பகலாடி, மீன் உண்ணும் கொன்றுண்ணிப் பறவை ஆகும். இது ஒரு பெரிய கொன்றுண்ணிப் பறவையும், நீளத்திற்கு மேற்பட்டதும், சிறகுக்கு குறுக்காக அளவும் உள்ளது. மேற்பக்கத்தில் பழுப்பு நிறமும் கீழ்ப்பக்கத்திலும் தலைப்பகுதியில் சாம்பல் நிறமும் காணப்படும்.  
விரால் அடிப்பான் பல்வேறு வகையான வாழ்விடங்களையும் தாங்கிக்கொள்கிறது. நீர்நிலைகளுக்கு அருகில் உள்ள இடத்தில் கூடுக் கொண்டு போதுமான உணவைத் தேடுகிறது. இது அண்டார்டிகாவைத் தவிர அனைத்து கண்டங்களிலும் காணப்படுகிறது. இருப்பினும் தென் அமெரிக்காவில் இது இனப்பெருக்கம் செய்யாத வலசை போகும் பறவையாக மட்டுமே திகழ்கிறது.  
இதன் பெயருக்கு ஏற்றபடி விரால் அடிப்பான் உணவில் கிட்டத்தட்ட மீன் மட்டுமே உணவாக உள்ளது. இது தன் இரையை வேட்டையாடுவதில் சிறப்பு உடல் பண்புகளும், தனித்துவமான நடத்தையையும் கொண்டுள்ளது. இதன் தனித்துவமான குணாதிசயங்கள் அதை அதன் சொந்த வகைபாட்டில் பேரினமான பாண்டியன் மற்றும் குடும்பமான பாண்டியோனிடே என வகைப்படுத்துகின்றது.
# அக்ரைலோபீனோன்

**அக்ரைலோபீனோன்** *(Acrylophenone)* என்பது C<sub>9</sub>H<sub>8</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அசிட்டோபீனோன், பார்மால்டிகைடு மற்றும் ஓர் [அமீன் ஐதரோகுளோரைடு ஆகியனவற்றைப் பயன்படுத்தி மன்னிச் வினையின் மூலம் அக்ரைலோபீனோன் தயாரிக்கலாம். தனியுறுப்பு அல்லது எதிர்மின்னயனி வழிமுறை வழியாக இச்சேர்மத்தை பாலி(பீனைல்வினைல் கீட்டோன்) என்ற பலபடியாக மாற்றவியலும். சிலவகை பிசின்கள் தயாரிப்பில் இச்சேர்மத்தை சக ஒற்றைப்படியாக சில சமயங்களில் பயன்படுத்துகிறார்கள்.
# அலகாபாத் தூண்

## வரலாறு

அலகாபாத் தூண் என அழக்கப்படும் இத்தூண் முதலில் கோசல நாட்டின் தலைநகரம் கௌசாம்பியில் அசோகரால் கி மு மூன்றாம் நூற்றாண்டில் நிறுவப்பட்டது. பின்னர் இத்தூணை கௌசாம்பிலிருந்து **பிரயாகை** எஎன்றழைக்கபட்ட அலகாபாத்தில், அக்பர் 1583-இல் கட்டிய அலகாபாத் கோட்டையில் ஜஹாங்கீரால் 1605-இல் மாற்றி நிறுவப்பட்டது.  
இத்தூணில் அசோகர், சமுத்திரகுப்தர் மற்றும் ஜஹாங்கீர் போன்ற மூன்று பேரரசர்களின் குறிப்புகள் காணப்படுகிறது.
ஆங்கிலேயே தொல்லியலாளர் அலெக்சாண்டர் கன்னிங்காமனின் கூற்றுப்படி, இத்தூண்கள் சமுத்திரகுப்தர் காலத்தில் கி பி நான்காம் நூற்றாண்டில் நிறுவப்பட்டதாக அறிய முடிகிறது. இத்தூணில் சமுத்திரகுப்தரின் வெற்றிகள் குறிக்கப்பட்டுள்ளது.
# அலகாபாத் தூண்

## அசோகரின் கல்வெட்டு

எழுத்தில் அசோகரது ஆணைகள்]]
மற்றும் கல்வெட்டுக் குறிப்புகள் அமைந்த இடங்கள்]]
அலகாபாத் தூணில் உள்ள அசோகர் கல்வெட்டுக்கள் (மற்ற இடங்களில் உள்ள கல்வெட்டுகளுடன்) தி ஆசியச் சமூகத்தின் ஜேம்ஸ் பிரின்செப் என்பவரால் பிராமி எழுத்துக்களை படித்தறிந்ததில் முக்கியமானது. இது மௌரியப் பேரரசரின் மறுகண்டுபிடிப்புக்கும் அவரது பேரரசின் முழு அளவையும் கண்டறியவும் வழிவகுத்தது.  
கல்வெட்டு பிராமியில் நெடுவரிசையாக சுற்றி தொடர்ச்சியாக பொறிக்கப்பட்டுள்ளது. இது அசோகனின் மற்ற தூண்களில் காணக்கூடிய அதே ஆறு கட்டளைகளைக் கொண்டுள்ளது. அசோகர் காலத்திலிருந்து எஞ்சியிருக்கும் கல்வெட்டுகளில் "ஒரே அளவில், சுத்தமாகவும், ஆழமாகவும் பொறிக்கப்பட்டவை" இவை என்பதை கன்னிங்ஹாம் கவனித்தார்.
# அலகாபாத் தூண்

## அசோகரின் கல்வெட்டு

### முதன்மை தூண் ஆணைகள் 1-6

இந்தத் தூணில் அசோகரின் ஒன்று முதல் ஆறு வரையிலான அசோகரின் கட்டளைகள் உள்ளன. முதல் மற்றும் இரண்டாவது அரசாணைகள் முழுமையாக எஞ்சியிருக்கின்றன. இருப்பினும், மூன்றாவது மற்றும் நான்காவது ஆணைகளில் பெரும்பாலானவை "புகழ்பெற்ற கல்வெட்டைச் செதுக்கி ஜஹாங்கீரின் தேவையற்ற கல்வெட்டாக அவரது முன்னோர்களின் பெயர்களைப் பதிவுசெய்ததன் மூலம் இரக்கமின்றி அழிக்கப்பட்டன". ஐந்தாவது ஆணையின் இரண்டு வரிகள் மட்டுமே எஞ்சியிருக்கின்றன. மற்றவை தூணின் மேற்பரப்பு அரிக்கபட்டதால் அழிந்தன. ஆறாவது பாதி வரி இழப்புடன் கிட்டத்தட்ட கல்வெட்டு முடிந்தது. இந்தக் கல்வெட்டுகள் அசோகன் மற்ற தூண்களில் காணப்படுவது போலவே உள்ளன. ஆறு கட்டளைகளைத் தவிர, அலகாபாத் தூணில் பிளவு ஆணை, ராணியின் ஆணை மற்றும் பீர்பல் மகா மேளா கல்வெட்டு என அறியப்படுபவையும் அடங்கும்.
# அலகாபாத் தூண்

## அசோகரின் கல்வெட்டு

### பிளவு ஆணை

கன்னிங்காமால் கௌசாம்பி ஆணை என்று குறிப்பிடப்படும் பிளவு ஆணையானது, பேரரசர் கோசாம்பியின் மூத்த அதிகாரிகளிடம் (மகாமாத்திராக்கள்) கருத்து வேறுபாடுகளைத் தவிர்த்து ஒற்றுமையாக இருக்குமாறு வலியுறுத்தினதியது ஆகும். பின்வரும் அரசாணையின் பல்வேறு துண்டு துண்டான பதிப்புகளின் கலவையாகும்:
# அலகாபாத் தூண்

## அசோகரின் கல்வெட்டு

### அரசியின் ஆணை

அசோகரின் மனைவி கருவாகியின் (Karuvaki) அறச் செயல்கள் குறித்து இத்தூணில் செதுக்கப்பட்டுள்ளது.
# அலகாபாத் தூண்

## சமுத்திரகுப்தரின் கல்வெட்டுகள்

அசோகர் நிறுவிய இத்தூணில் உள்ள அவரின் கல்வெட்டுகளுகளைத் தொடர்ந்து, சமுத்திர குப்தரின் கல்வெட்டுகள் செதுக்கப்பட்டுள்ளன. கி பி நான்காம் நூற்றாண்டில் குப்தப் பேரரசர் சமுத்திரகுப்தர் தனது அரசியல் மற்றும் தென்னிந்திய வெற்றிக் குறிப்புகளை சமஸ்கிருதம் மொழியில் செதுக்கபட்டுள்ளது.  
இவை சமுத்திர குப்தரின் அரசவையில் இருந்த அரிசேனர் என்ற கவிஞரால் சமசுகிருத்ததில் இயற்றப்பட்டட பாடலாக உள்ளது. இத்தூணில் உள்ள சமுத்திரகுப்தரின் குறிப்புகளின் மூலம் குப்தப் பேரரசு, அதன் அண்டை நாடுகள் மற்றும் புவியியலை அறிய முடிகிறது.
# அலகாபாத் தூண்

## பீர்பால் மாக் மேளா கல்வெட்டு

இத்தூணில் உள்ள பீர்பால் மாக் மேளா கல்வெட்டு 16 ஆம் நூற்றாண்டின் இரண்டாம் பாதியைச் சேர்ந்ததாக உள்ளது.  
16 ஆம் நூற்றாண்டில் இந்துக்களுக்கு பிரயாகை ஒரு குறிப்பிடத்தக்க புனித யாத்திரை தலமாக இருந்துளதும், தீர்த்த ராஜ் - மற்றும் மாகா மாதத்தில் திருவிழா நடத்தப்பட்டது என்பதை உறுதிப்படுத்துவதால் இந்த கல்வெட்டு முக்கியத்துவம் வாய்ந்தது. சம்வத் ஆண்டு 1632 என்பது கி.பி. 1575 க்கு இணையானது, சாகா 1493 கி.பி 1571 க்கு இணை. இவற்றில் ஒன்று எழுத்து பிழை, ஆனால் அந்த பத்தாண்டு துல்லியமானது, ஏனெனில் அப்போது அலகாபாத் அக்பரின் கட்டுப்பாட்டில் இருந்தது மேலும் அங்கு ஒரு பெரிய கோட்டை கட்டப்பட்டது. பீர்பாலும், அக்பரும் அடிக்கடி அலகாபாத்துக்கு சென்றிருப்பதை வரலாற்று ஆவணங்களும் உறுதிப்படுத்துகின்றன.  
காலப்போக்கில் தூணில் பல சிறிய கல்வெட்டுகள் சேர்க்கப்பட்டதாக கன்னிங்ஹாம் குறிப்பிடுகிறார். இவற்றில் பல கல்வெட்டுகளில் கி.பி. 1319 மற்றும் கி.பி 1397 க்கு இடைப்பட்ட காலத்தவை ஆகும். மேலும் இவற்றில் பெரும்பாலானவை மாகா மாதத்தைச் சேர்ந்தவை. கிருஷ்ணசுவாமி மற்றும் கோஷின் கூற்றுப்படி, இந்த நாட்கள் பண்டைய இந்து நூல்களில் உள்ளபடி, பிரயாகையில் உள்ள மாக் மேளா யாத்திரையுடன் தொடர்புடையதாக இருக்கலாம்.
# அலகாபாத் தூண்

## ஜகாங்கீரின் கல்வெட்டு

இதற்கு பிந்தைய பாரசீக மொழிக் கல்வெட்டானது முகலாய பேரரசர் ஜகாங்கீரின் வம்சாவளியைக் குறிக்கிறது. இது மிர் அப்துல்லா முஷ்கின் கலாம் என்பவரால் செதுக்கப்பட்டது. ஜகாங்கீர் அரியணை ஏறுவதற்கு சற்று முன்பு அவர் ஷா சலீமாக இருந்தபோது செதுக்கப்பட்டது.[35] பண்டைய அசோகர் கல்வெட்டின் குறிப்பிடத்தக்க பகுதியை சிதைத்து அதன்மேலே ஜகாங்கீரின் கல்வெட்டு செதுக்கப்பட்டுள்ளது. இதைப்பற்றி "இரக்கமின்றி அழிக்கபட்டுவிட்டது" என்று கன்னிங்காம் கூறுகிறார்.
# அலகாபாத் தூண்

## இதனையும் காண்க

- பண்டைய இந்தியக் கல்வெட்டுக்கள்
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# இராசகிரிக் கோட்டை

**இராசகிரிக் கோட்டை** ( *Rajagiri Fort*)செஞ்சிக் கோட்டையில் உள்ள மூன்று மலைக்கோட்டைகளில் ஒன்றாகும். இது கி.பி. 1200 இல் கட்டப்பட்டது.இராஜகிரிஎன்பதன்பொருள்மன்னன் மலை என்பதாகும். இது செஞ்சி கடைவீதியில் இருந்துஒருகிலோமீட்டர்தொலைவில்உள்ளது. இக்கோட்டை கருங்கற்களால் கட்டப்பட்டது.இந்தக் கோட்டைவளாகத்தில் உடற்பயிற்சிக் கூடம் , அரண்மனை தளம், பார்வையாளர் கூடம், மணிமாடம், களஞ்சியம், இந்தோ-இஸ்லாமிய பாணி கருவூலம், தானியங்கள் பாதுகாப்பு கட்டடம், யானைக்குளம் ஆகியவற்றுடன் மேற்கு நுழைவு வாயிலில், வேணு கோபாலசாமி கோவில், விஜயநகர மன்னர்கள்கட்டிய அரங்கநாதர் கோயில், கல்யாண மண்டபம், சதத்தல்லாகானின் பள்ளிவாசல் (1717-18), மகபத்கானின் பள்ளிவாசல் போன்றவையும் தொடர்ந்து நீர் வரக்கூடிய குளியல் தொட்டி, ஒரு பெரிய பீரங்கி, கோட்டை அருகே கோயிலைச் சேர்ந்த சக்கரக்குளம் (நீர்த்தேக்கம்) ஆகியவை உ்ள்ளன.<span data-segmentid="78"></span><span data-segmentid="84"></span>
# 1546

ஆண்டு **1546** (MDXLVI) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.
# 1546

## நிகழ்வுகள்

- ஏப்ரல் 20 &ndash; போர்த்துக்கீச இந்திய நகரமான தியூ மீது குசராத்து சுல்தான்களின் இரண்டாவது படையெடுப்பு ஆரம்பமானது. போர்த்துக்கீசர்களின் வெற்றியுடன் நவம்பர் 10 இல் முடிவுக்கு வந்தது.
- சூன் 7 &ndash; இங்கிலாந்துக்கும் பிரான்சிற்கும் இடையில் அமைதி உடன்பாடு ஏற்பட்டது. இத்தாலியப் போர் (1542–1546) முடிவுக்கு வந்தது.
- டிசம்பர் &ndash; திரித்துவக் கல்லூரி, கேம்பிறிஜ், இங்கிலாந்தின் எட்டாம் ஹென்றியினால் தொடங்கப்பட்டது.
- மைக்கலாஞ்சலோ உரோம் நகரின் புனித பேதுரு தேவாலயத்தின் பிரதம கட்டடக் கலைஞராகத் தேர்ந்தெடுக்கப்பட்டார்.
- மறைஞான சம்பந்தர் கமலாலய புராணத்தை எழுதினார்.
- என்றீக்கே என்றீக்கசு இந்தியா வந்தார்.
# 1546

## பிறப்புகள்

- டிசம்பர் 14 &ndash; டைக்கோ பிராகி, தென்மார்க்கு வானியலாளர் (இ. 1601)
# 1546

## இறப்புகள்

- பெப்ரவரி 18 &ndash; மார்ட்டின் லூதர், செருமனிய சமய சீர்திருத்தவாதி (பி. 1483)
# 34டி/கேல்

**34டி/கேல்** (*34D/Gale*) என்பது வால்டெர் பிரடெரிக் கேல் (சிட்னி, ஆத்திரேலியா) 1927 ஆம் ஆண்டு சூன் 7 ஆம் நாள் சூரியக்குடும்பத்தில் கண்டறிந்த ஒரு காலமுறை வால்வெள்ளி ஆகும். இரண்டாவது முறையாக இவ்வால்வெள்ளி 1938 ஆம் ஆண்டு சூரியக்குடும்பத்தில் காட்சியளிக்கும் என்று கேல் கணக்கிட்டார். ஆனால் அவரால் அதைக் காணமுடியவில்லை. மறு கணக்கீட்டை மேற்கொண்ட லெனாண்ட் இ கன்னிங்காம் அதே ஆண்டின் பின்னாளில் இவ்வால்வெள்ளியைக் கண்டார்.  
கணக்கீடுகளின்படி 1949 ஆம் ஆண்டு மீண்டும் காட்சிக்கு வரும் என்று எதிர்பார்க்கப்பட்டது. ஆனால் மீண்டும் இந்நட்சத்திரத்தைச் சூரியக்குடும்பத்தில் காண இயலவில்லை. இனிமேல் காணமுடியும் என்பதற்குரிய சாதகமான சூழலும் ஒருபோதும் காணப்படவில்லை. எனவே இவ்வால்வெள்ளியை இறந்த விண்மீன் என்ற வகையில் வகைப்படுத்தியுள்ளார்கள்.
# 2-மெத்தில்-2-பியூட்டீன்

**2-மெத்தில்-2-பியூட்டீன்** *(2-Methyl-2-butene)* என்பது C5H10 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆல்க்கீன் வகை ஐதரோகார்பனான இச்சேர்மத்தை 2m2b என்றும் 2-மெத்தில்பியூட்-2-யீன் என்றும் அழைக்கிறார்கள். நிறமற்ற திரவமாகக் காணப்படும் இச்சேர்மம் நீரில் கரைவதில்லை. மாறாக, ஆல்ககால், ஈதர் போன்ற கரிமக் கரைப்பான்களில் கலக்கிறது.
# மோசூர் முத்துமாரியம்மன் திருக்கோயில்

**மோசூர் முத்துமாரியம்மன் திருக்கோயில்** என்பது இந்தியாவின் தமிழ்நாடு மாநிலத்தில், ராணிப்பேட்டை மாவட்டம் அரக்கோணம் தாலுகா, மோசூர் கிராமத்தில் அமைந்துள்ள பழமை வாய்ந்த ஒரு இந்துக் கோயில் ஆகும். இது **குட்டைக்கரையம்மன் கோயில்** என்றும் அழைக்கப்படுகிறது.
# மோசூர் முத்துமாரியம்மன் திருக்கோயில்

## தனி சன்னதி

முத்துமாரியம்மன் ஆலயத்தில் தவக்காளியம்மனுக்கு தனி சன்னதி அமைந்துள்ளது. சன்னதியின் முன்பாக பிள்ளையாரும், முருகனும் காட்சியளிக்கின்றனர்.
# மோசூர் முத்துமாரியம்மன் திருக்கோயில்

## வழிபாடுகள்

ஆலயத்திற்கு வரும் பக்தர்கள் மாவிளக்கு ஏற்றுதல், புடவை சாற்றுதல், தொட்டில் கட்டுதல் போன்ற வழிபாடுகள் செய்து வருகின்றனர். பௌர்ணமி மற்றும் அமாவாசை போன்ற நாட்களில் அபிஷேக அலங்காரம் நடைபெறுகிறது. இந்நாளில் பக்தர்கள் அதிகளவில் வருகை புரிகின்றனர்.
# மோசூர் முத்துமாரியம்மன் திருக்கோயில்

## திருவிழாக்கள்

### ஆடித்திருவிழா

ஆலயத்தில் ஆடி உற்சவத்திருவிழா வருடாந்தோறும் சிறப்பாக நடந்துவருகிறது. நாள்தோறும் சிறப்பு பூசைகளும், அலங்காரமும், முக்கியமாக ஆடி அமாவாசை அன்று இரவு அம்மனுக்கு ஊஞ்சல் உற்சவம் நடைபெற்றுவருகிறது.  
ஆடி நான்காம் வாரம் ஞாயிற்றுக்கிழமையன்று மலர் அலங்காரத்தில் அம்மன் திருவீதி உலாவானது நடைபெறும். இந்த நாளன்று பக்தர்கள் அம்மனுக்கு பொங்கல் படைத்தல், கூழ் வார்த்தல் போன்றவை நிகழ்த்திவருகின்றனர். ஆடி வெள்ளி நாட்களில் திரளான பக்தர்கள் வருகை புரிகின்றனர்.
# மோசூர் முத்துமாரியம்மன் திருக்கோயில்

## திருவிழாக்கள்

### ஜாத்திரை திருவிழா

சித்திரை மாதத்தில் ஊர் சாட்டுதல் நிகழ்ந்து, ஏழு நாட்கள் நடைபெறும் திருவிழாவே ஜாத்திரை ஆகும். ஒரு வாரத்திற்கு அம்மன் கரகமானது ஊரைச் சுற்றி வரும். புதன்கிழமையன்று கிராமதேவி ஏரிக்கரை பொன்னியம்மன் ஆலயத்திலிருந்து கரகம் சிங்காரிக்கப்பட்டு பம்பை, உடுக்கை, மேளதாளத்தோடு பக்தர்கள் முத்துமாரியம்மன் ஆலயத்திற்கு வந்து சேருவர். சனிக்கிழமையன்று, இரவு நேர்த்திக்கடன் செய்யும் பக்தர்கள் வேப்பஞ்சலை செலுத்தி, கும்பச்சோறு படைத்து வழிபடுகின்றனர்.
# மோசூர் முத்துமாரியம்மன் திருக்கோயில்

## அம்மன் அலங்காரம்

அம்மனுக்கு பால்,தயிர், இளநீர் போன்றவை அபிஷேகத்திற்கும், மலர்கள் அம்மன் அலங்காரத்திற்கும் முக்கியப் பங்கு வகிக்கிறது.
# மோசூர் முத்துமாரியம்மன் திருக்கோயில்

## அருகிலுள்ள பழமையான கோவில்கள்

- அகத்தீஸ்வரர் கோவில்
- பொன்னியம்மன் கோவில்
- பச்சையம்மன் கோவில்
- திரௌபதியம்மன் கோவில்
# மோசூர் முத்துமாரியம்மன் திருக்கோயில்

## திருக்கோயிலுக்கு செல்லும் வழிகள்

சென்னை-அரக்கோணம் நெடுஞ்சாலைக்கு இடையே, திருவாலங்காடு ரயில் நிலையம் வழியாக கோயிலை சென்றடையலாம்.  
சென்னை-அரக்கோணம் ரயில் நிலையத்திற்கு இடையே, மோசூர் ரயில் நிலையம் உள்ளது. அங்கிருந்து சுமார் 5 நிமிடம் நடை பயண தொலைவில் ஆலயம் அமைந்துள்ளது.
# மோசூர் முத்துமாரியம்மன் திருக்கோயில்

## கட்டிட பணிகள்

அருள்மிகு முத்துமாரியம்மன் திருக்கோயிலுக்கு வரும் பக்தர்கள் மற்றும் கிராம பொதுமக்களும் ஒன்றினைந்து கட்டிட வேலைப்பாடுகளை மென்மேலும் நடத்திவருகின்றனர்.அம்மனை குலதெய்வமாக கொண்ட சந்ததியினர் அம்மனை வழிபட்டுச்செல்கின்றனர்.
# காஞ்சிபுரம் இராமனாதீசுவரர் கோயில்

**காஞ்சிபுரம் இராமநாதீசுவரர் (இராமநாதர்) கோயில் (இராமநாதேசம்)** எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், இராமபிரான் இராவணனை சமரித்த தோசம் நீங்குவதற்கு வழிபட்ட கிழக்கு பார்த்த சன்னதியாக அறியப்படும் இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.
# காஞ்சிபுரம் இராமனாதீசுவரர் கோயில்

## வழிப்பட்டோர்

- இராமன்.
இராமர் வழிபட்ட சிவலிங்கம் என்று செவிவழிச் செய்தியாக உள்ளது. இராவணனை அழித்த பிறகு இராமர் இராமேசுவரம் முதலான இடங்களில் சிவலிங்கம் நிறுவி வழிபட்டுள்ளார். அவ்வாறு வழிபட்ட ஒரு சிவலிங்கம் ஏகாம்பரநாதர் கோயில் சன்னதி தெருவின் முனையில் இராமநாதேசம் என்ற சிவத்தலம் உள்ளது.
# காஞ்சிபுரம் இராமனாதீசுவரர் கோயில்

## தல வரலாறு

இராவணனை அழித்த இராமபிரான் அப்பாவந் தீர சேதுவில் சிவலிங்க வழிபாடாற்றி, பின்னர் காஞ்சி நகரை அடைந்து இராமநாதரை பிரதிட்டை செய்து வழிபட்டுச் சென்றார்.
# காஞ்சிபுரம் இராமனாதீசுவரர் கோயில்

## தல பதிகம்

- **பாடல்**: (**இராமநாதேச்சரம்**)
::உரைத்ததன் குடபால் தசரதன் மதலை அரக்கனை அடுபழி
:ஒழிப்பான், அருட்குறி யிருத்திச் சேதுவில் தொழுதங் கண்ணலார்
::ஏவலிற் காஞ்சி, வரைப்பின்உற் றிராம நாதனை நிறுவி வழிபடூஉக்
:கொடுவினை மாற்றித், திரைப்புனல் அயோத்திப் புகுந்தர சளித்தான்
::சேதுவில் சிறந்ததத் தலமே.  
- **பொழிப்புரை**:
::''இதற்கு மேற்கில் இராமபிரான் இராவணனைக் கொன்ற பழி நீங்கும்
:''பொருட்டுச் சிவலிங்கம் நிறுவி இராமேச்சுரத்தில் தொழுது அப்பெருமானார்
::''ஆணைப்படி காஞ்சி நகரைக் கூடி இராமநாதரைத் தாபித்து அருச்சித்துத்
:''துதித்துப்பாவத்தைப் போக்கி அயோத்தியை எய்தி அரசு பூண்டனர்.
::''இத்தலம் சேதுவினும் சிறப்புடையதாகும்.
# காஞ்சிபுரம் இராமனாதீசுவரர் கோயில்

## அமைவிடம்

இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியில் உள்ள சாலைத் தெருவிலிருந்து காஞ்சி ஏகாம்பரநாதர் கோயிலுக்கு செல்லும் சாலையின் தொடக்கத்திலேயே இக்கோயில் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் இக்கோயில் தாபிக்கப்பட்டுள்ளது.
# காஞ்சிபுரம் இராமனாதீசுவரர் கோயில்

## அமைவிடம்

### போக்குவரத்து

- **வான்வழி:**' வானூர்தி சேவை (Aviation Service) இல்லை; உலங்கு வானூர்தி (Helicopter) மூலம் காஞ்சிபுரம் வந்தடைய, காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் சிரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து (Car) மூலம் இக்கோயிலை அடையலாம்.
- **இரும்புத் தடம்:** தொடருந்து (Train) மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து (Car) மூலமாகவும், தானியுந்து (Auto) மூலமாகவும் சென்றடையலாம்.
- **சாலை வழி:** பேருந்திலோ (Bus) அல்லது சீருந்துலோ (Car), காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து திருப்பெரும்புதூர் வழியாகவும் (75 கிலோமீட்டர்); தென்கிழக்கில், செங்கல்பட்டிலிருந்து வாலாசாபாத் வழியாகவும் (40 கிலோமீட்டர்); வடமேற்கில், விழுப்புரத்திலிருந்து வந்தவாசி வழியாகவும் (80 கிலோமீட்டர்); தென்மேற்கில், பெங்களுரிலிருந்து வேலூர் வழியாகவும் (275 கிலோமீட்டர்) இக்கோயில் நகரை வந்தடையலாம்.
# காஞ்சிபுரம் இராமனாதீசுவரர் கோயில்

## இவற்றையும் காண்க

- திருக்கண்ணபுரம் இராமனதீசுவரர் கோயில் (இராமனதீச்சரம்) நாகப்பட்டினம் மாவட்டம்
# கவச உட்சட்டை

, நெதர்லாந்து.]]
**கவச உட்சட்டை**(**gambeson**, <span>aketon, <span>padded jack</span> அல்லது <span>arming doublet</span>) என்பது தற்காப்பிற்காக தனியாகவோ, வலைஅல்லது தகட்டுகவசத்தோடோ சேர்த்து அணியப்படும் ஓர் ஆடை. கவச உட்சட்டைகள் பல அடுக்காக துணியை தைக்கும் நுட்பத்தால் (quilting) உருவாக்கப்பட்டன. பொதுவாக, நாரிழை அல்லது கம்பளியிழை கொண்டு இதை உருவாக்குவர்.
# ஆழ் கடல் நீர்

**ஆழ் கடல் நீர்** *(Deep ocean water)* என்பது புவியின் மேற்பரப்பில் காணப்படும் கடலின் ஆழத்தில் காணப்படும் குளிர்ச்சியான மற்றும் உப்பான தண்ணீரைக் குறிக்கும் பெயராகும். வெப்பத்தாலும் கரைந்துள்ள உப்பாலும் கடல்நீர் வேறுபடுகிறது. ஆழ் கடல் நீர் மற்றும் துருவப்பகுதியில் காணப்படும் நீரைவிட சூடான மேற்பரப்பு நீரானது பொதுவாக உப்பு மிகுந்த நீராக இருக்கும். துருவப்பகுதிகளில் இருக்கும் கடலின் மேற்பரப்பு நீரானது குளிர்ச்சியாகவும் புதியதாகவும் இருக்கும். சமுத்திரங்களில் உள்ள நீரின் மொத்த கன அளவில் சுமார் 90% அளவு தண்ணீர் ஆழ் கடல் நீராலானது ஆகும். ஆழ் கடல் நீர் மிகவும் குளிர்ச்சியான வெப்பநிலை , குறிப்பாக 0-3°செ வெப்பநிலை கொண்டதாகவும் 3.5% உப்புத்தன்மை மிகுந்ததாகவும் காணப்படுகிறது. கடலியல் அறிஞர்கள் உப்புத்தன்மையின் அளவை ஆயிரத்துக்கு முப்பத்தைந்து பகுதிகள் என்றும் ஆழ் கடல் நீரை ஆங்கிலச் சுருக்கெழுத்தில் DOW என்றும் குறிப்பிடுவர்  
அவாய் இயற்கை ஆற்றல் ஆய்வகம் போன்ற தனிச்சிறப்பு மிக்க அமைவிடங்களில் சுமார் 9000 மீட்டர் அல்லது 3000 அடி ஆழத்திலிருந்து கடல்நீர் பூமியின் மேற்பரப்புக்கு கொண்டுவரப்படுகிறது. ஆய்வு, வணிகம் மற்றும் முன் தயாரிப்பு வணிக நடவடிக்கைகள் முதலிய காரணங்களுக்காகப் பயன்படுத்தப்படுகிறது. போதுமான துணை வெப்ப ஆழத்தில் கடல் நீரின் வெப்பநிலை வேற்பாடுகளை அளவிட்டு விவரிக்கவும் பொதுவாக ஆழ் கடல் நீர் பயன்படுத்தப்படுகிறது.  
ஆழ் கடல் நீரை பூமிக்கு மேலே கொண்டு வரும்பொழுது அதை பல்வேறு காரணங்களுக்காகப் பயன்படுத்தமுடியும். இந்நீரின் மிகமுக்கியமான பயன்படும் சொத்து அதன் வெப்பநிலை ஆகும். பூமியின் மேற்பரப்பில் காணப்படும் காற்று மற்றும் நீர் ஆகியன 3 பாகை செல்சியசு வெப்பநிலைக்கு மேலான வெப்பநிலையைக் கொண்டுள்ளன. ஆழ் கடல் நீர் மற்றும் மேற்பரப்பு நீர் இரண்டிற்குமிடையிலான இவ்வெப்பநிலை வேறுபாடு இவற்றிடையே உள்ள ஆற்றல் வேறுபாட்டையும் குறிப்பாகத் தெரிவிக்கிறது. இந்த ஆற்றல் மாறுவீதத்தைக் கட்டுப்படுத்தி மனிதர்களால் அறிவியல் மற்றும் பொறியியல் துறைகளில் திறம்பட பயன்படுத்தமுடியும்.  
சுற்றுச்சூழல் பாதிப்பு இல்லாமலும், இயற்கை வழிமுறைகள் மூலமாகவும் ஆழ் கடல் நீர் ஆதாரங்களை பயன்பாட்டுக்குக் கொண்டுவரமுடியுமானால், தற்போதைய புதைபடிவ எரிபொருள் ஆதாரங்களின் மூலம் பெறப்படும் ஆற்றலை விட தூய்மையான மற்றும் புதுமையான ஆற்றல் உற்பத்திக்கு அடிப்படையாக ஆழ் கடல் நீர் விளங்கும் என்பதில் ஐயமேதுமில்லை.  
காற்றைக் குளிர்விக்க ஆழ் கடல் நீரைப் பயன்படுத்துவது குளிர்ந்த நீரின் ஓர் எளிய பயன்பாடாகும். பாரம்பரியமாக குளிர்பதனிகளில் உபயோகிக்கப்படும் அமுக்கிகளுக்காகச் செலவழியும் மின்னாற்றல் சேமிக்கப்படுகிறது. மற்றொரு பயன்பாடு விலையுயர்ந்த உப்பு நீக்கும் பதிலாக இருக்க முடியும். குளிர்ந்த நீரில் ஈரப்பதம் மிக்க காற்று, ஒடுக்க முடிவுகள் சூழப்பட்ட ஒரு குழாய் கடந்து செல்லும் போது. ஆவி தூய நீர், மனிதர்கள் குடிக்க அல்லது பயிர் பாசனத்திற்கு ஏற்றது. இறுதியாக, பெருங்கடல் வெப்ப ஆற்றல் மாற்றத்திற்காக என்ற தொழில்நுட்பத்தை வழியாக, வெப்பநிலை வேறுபாடு மின்சாரம் மாறியது முடியும். உப்பகற்றல் எனப்படும் உப்பு மற்றும் பிற கனிமங்கள் கலந்த நீரிலிருந்து உப்பை நீக்கும் செயல்முறைக்கு மாற்றாக ஆழ் கடல் நீரைப் பயன்படுத்தலாம். செயல்முறை உப்பகற்றல் எனப்படும். ஈரக்காற்று சூழ்ந்த குழாய்களின் வழியாகக் குளிர்ந்த நீர் செல்லும்போது ஆவிசுருங்குதல் நிகழ்கிறது. இந்நிகழ்வால் கிடைக்கும் தூய்மையான நீர் குடிநீர் மற்றும் விவசாயத்திற்கு ஏற்ற நீராக உள்ளது. வெப்பநிலை மாறுநிலையைப் பயன்படுத்தும் நவீனத் தொழில்நுட்பத்தால் கடல் வெப்ப ஆற்றல் மாற்றம் மின்னாற்றலாக மாற்றப்படுகிறது.
# வலைக் கவசம்

**வலைக்கவசம்** (ஆங்கிலம்: *Mail, மெயில்*)என்பது சிறிய உலோக வளையங்களை, ஒரே தோரணையில் பிணைக்கப்பட்ட வலை போன்ற அமைப்புடைய ஒரு வகைக் கவசமாகும்.
# வலைக் கவசம்

## பெயரிடுதல்

கால்சட்டையாக அணியும் வலைக்கவசத்தை ஆங்கிலத்தில்*ஷோஸ்,*என்றும் தலையில் முக்காடிட்டால் அதனை*காய்ஃப்* என்றும் அழைப்பர். கழுத்தை பாதுகாக்க தலைக் கவசத்திலிருந்து தொங்கும் வலையை *கேமெயில்* அல்லது *எவென்டெயில்* என்பர். முட்டி வரை நீளும் வலையாலான சட்டையை *ஓபெர்க்கு*என்றும், அதுவே தொடை வரை நீண்டிருந்தால் *ஓபெர்ஜியான்* எனப்படும். துணிக்கிடையில் உள்ள வலைக்கவசத்தை *ஜசெரன்ட்*என்று ஆங்கிலத்தில் குறிப்பிடப்படுகிறது.  
இடைக்கால ஐரோப்பாவில், இடுப்பு வரை இருக்கும் சட்டையை *பையர்ணி* என்பர்.
# வலைக் கவசம்

## பெயரிடுதல்

### யப்பானிய வலைக்கவசம்

யப்பானில், வலைக்கவசம் *குசாரி* எனப்படும். அதன் பொருள் 'வலை' ஆகும்.
# வலைக் கவசம்

## விளைபயன்

வலைக்கவசம் வெட்டும் மற்றும் துளைக்கும் ஆயுதங்களுக்கு எதிரான ஸ்திரமான தடுப்பாக விளங்கியது. பொதுவாக, வலைக்கவசத்தின் திறன் நான்கு காரணிகளால் தீர்மானிக்கபடுகிறது: பிணைப்பின் வகை (தறைத்த, அல்லது உருக்கியிணைத்த), பிரயோகிக்கப்பட்ட பொருள் (இரும்பு, வெண்கலம், அல்லது எஃகு), நெசவு அடர்த்தி (நெருக்கமான நெசவை ஊடுருவ மெல்லிய ஆயுதம் தேவை), மற்றும் வளையத்தின் தடிமன் (1.02–1.63&nbsp;மி&#x2E;மீ&#x2E;தடிமன் கொண்ட கம்பி). வளையங்கள் சரியாக தறைக்காவிட்டால், ஈட்டிகளின் பலமான தாக்கத்தால் கவசத்தை ஊடுருவ முடியும்.  
இக்கவசத்தின் நெகிழும் தன்மையால், அணிபவர் அடிக்கடி தாக்குதலுக்கு உள்ளாவார்,இது மோசமான சிராய்ப்புகள் அல்லது எலும்பு முறிவுகளை ஏற்படுத்தும். இதனால் தலையைக் காக்க தனியாக ஒரு தலைக்கவசம் அணியவேண்டியிருக்கும்.அதேபோல், கதாயுதம் மற்றும் போர் சுத்தியல்போன்று கூரற்ற ஆயுதங்களின் தாக்கம் கவசத்தை ஊடுருவாமலே அணிபவரை பாதிக்கும்.
# வலைக் கவசம்

## மேலும் பார்க்க

- தகடுபதித்த வலைக்கவசம்
- கவச உட்சட்டை
- செதில் கவசம்
- பின்னல் கவசம்
# வச்சிரகரூர்

வச்சிரகரூர் (Wajrakarur) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு நகரம் மற்றும் மண்டலமாகும்.
# வச்சிரகரூர்

## புவியியல் அமைப்பு

15.0167° வடக்கு 77.3833° கிழக்கு என்ற அடையாள ஆள்கூறுகளில் வச்சிரகரூர் நகரம் பரவியுள்ளது.மேலும் கடல்மட்டத்தில் இருந்து சராசரியாக் 447 மீட்டர்கள் உயரத்தில் இந்நகரம் உள்ளது.
# வச்சிரகரூர்

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி வச்சிரகரூர் நகரத்தின் மக்கள்தொகை 7482 ஆகும். மொத்த மக்கள் தொகையில் 3,815 பேர் ஆண்கள் மற்றும் 3,667 பேர் பெண்கள் ஆவர்.
# வச்சிரகரூர்

## கிராமப்பஞ்சாயத்துகள்

வச்சிரக்கரூர் மண்டலத்தில் பின்வரும் 16 கிராமப் பஞ்சாயத்துகள் இடம்பெற்றுள்ளன.
1. வச்சிரகரூர்
1. கஞ்சிகுண்டா
1. தட்ரகல்
1. பாண்டிகுண்டா
1. வி.பி.பி. தண்டா
1. வெங்கட்டம்பள்ளி
1. யே ராம்புரம்
1. கமலபாடு
1. கல்யபாளையம்
1. கொனகொண்டலா
1. சயாபுரம்
1. ஓதூர்
1. பியாபிளி
1. பி.சி.கொத்தகோட்டா
1. கடமலகுண்டா
1. ரகுலபாடு
# விசை

**விசை** (Force) என்பது ஒரு பொருளை ஒரு நிலையில் இருந்து இன்னொரு நிலைக்கு நகர்த்தவோ அல்லது சீரான விரைவுடன் நகர்ந்து கொண்டிருக்கும் ஒரு பொருளின் நகர்ச்சியின் விரைவை மாற்றவோ வல்ல ஒன்றாகும். சுருக்கமாகக் கூறின் ஒரு பொருளின் நகர்ச்சியில் மாற்றம் ஏற்படுத்துவதை விசை என்கிறோம்.  
விசை இல்லாமல் ஒரு பொருள் தன் நிலையில் இருந்து மாறாது. மரத்தில் இருந்து பழம் கீழே விழுவது, நீரானது ஓரிடத்தில் இருந்து தாழ்வான வேறு ஓரிடத்திற்குப் பாய்வது அனைத்தும் நிலத்தின் ஈர்ப்பு விசையாலாகும். ஈர்ப்பு விசை என்பது நிலம் தன் பால் ஒரு பொருளை இழுக்கும் அல்லது ஈர்க்கும் விசை ஆகும். எல்லாப் பொருட்களுக்கும் தன் பொருட் திணிவால், பொருட் திணிவின் அளவைப் பொருத்து ஈர்ப்பு விசை உண்டு.  
இது தவிர, மின் விசை, காந்த விசை, மற்றும் நாம் நம் கையால் ஒருபொருளை உந்தித்தள்ளும் விசை என்று ஒரு பொருளின் மீது எவ்வாறேனும் விசை செலுத்தப்படலாம், அல்லது தொழிற்படலாம். சுழல் வேகத்தில் மாற்றத்தை ஏற்படுத்தக் கூடிய விசையை முறுக்கு விசை என்கிறோம்.  
விசையைப்பற்றி ஐசாக் நியூட்டன் கூறிய விதிகள் பரவலாக அறிந்தவை.  
இவ்விதிகளைக் கீழ்க்காணுமாறு கூறலாம்:  
- நியூட்டனின் முதலாவது விதி: ஒரு பொருளின் மீது வெளிப்புற நிகர சக்தி அல்லது விசை செயற்படுத்தப்படும் வரை , அப்பொருள் தான் இருந்த தன் அசையா நிலையிலோ அல்லது தான் ஒரு நேர்க்கோட்டில் ஒரே சீரான விரைவோடு முன்பு சென்று கொண்டிருந்த தன் நிலையிலோதான் தொடர்ந்து இருந்துவரும்.
- நியூட்டனின் இரண்டாம் விதி: ஒரு விசை ஒரு பொருளின் மீது செலுத்தும் பொழுது, அப்பொருளின் நகர்ச்சியில் ஏற்படும் விரைவு முடுக்கம் அவ்விசையின் திசையிலேயே இருப்பதுடன் அவ்விசைக்கு நேர் சார்புடையதும் ஆகும். (முடுக்கம் என்பது திசைவேகம் நேரத்துடன் மாறும் வீதத்தைக் குறிக்கும்).  
:<math>\vec{F} = m \vec{a}</math>  
இந்த நியூட்டனின் இரண்டாவது விதி விசைகளின் பலத்தை அறிய உதவுகின்றது. உதாரணமாக, கிரகங்களின் சுற்றுவட்டப் பாதைகளின் முடுக்கங்களை கணக்கிட உதவுகிறது.  
- நியூட்டனின் மூன்றாம் விதி: ஒவ்வொரு வினைக்கும் (*action*) அதற்கு இணையான எதிர் வினை உண்டு.
# விசை

## நியூட்டனின் இயக்கவியல்

சர் ஐசக் நியூட்டன் அனைத்துப் பொருட்களின் இயக்கத்தையும், நிலைமம் மற்றும் விசை ஆகியவற்றின் கோட்பாடுகளைப் பயன்படுத்தி விவரிக்க முயன்றார். அவ்வாறு செய்தபோது அவை சில காப்பு விதிகளுக்குட்பட்டு இயங்குவதைக் கண்டறிந்தார். 1687 ஆம் ஆண்டு, நியூட்டன் பிரின்சிப்பியா மாத்தமாட்டிக்கா (Principia Mathematica) எனும் தனது ஆய்வறிக்கையை வெளியிட்டார். அந்த ஆய்வறிக்கையில், தற்காலத்தில் இயற்பியலில், விசைகளை விபரிக்கும் முக்கியமான மூன்று விதிகளை வரையறுத்தார்.
# விசை

## இயற்பியலில் விசையின் வரைவிலக்கணம்

இயற்பியலில் விசை என்பது நேரத்துடன் உந்தம் மாறும் வீதம் ஆகும். உந்தம் (<math>\vec{p}</math>) என்பது பொருட் திணிவு (<math>m\,</math>) , அதன் விரைவு (<math>\vec{v}</math>) ஆகியவற்றின் பெருக்குத் தொகை.  
: <math>\vec{F} = {\mathrm{d}\vec{p} \over \mathrm{d}t}</math>.  
இங்கு,
உந்தம் <math>\vec{p} = m \vec{v}</math>, திணிவு <math>m\,</math>, வேகம் <math>\vec{v}</math> ஆகும்.  
திணிவு *m* நேரத்துடன் ஒரு மாறிலி எனின், நியூட்டனின் இரண்டாம் விதி பின்வருமாறு தரப்படும்:  
: <math>\vec{F} = \frac{\mathrm{d}\vec{p}}{\mathrm{d}t}= \frac{\mathrm{d}(m\vec{v})}{\mathrm{d}t} = m\frac{\mathrm{d}(\vec{v})}{\mathrm{d}t} = m\vec{a} </math>  
இங்கு <math>\vec{a} = {\mathrm{d} \vec{v}} /{\mathrm{d}t}</math> முடுக்கம் அல்லது ஆர்முடுகல் எனப்படும்.
# விசை

## விசையைக் கணக்கிடும் போது கவனத்தில் கொள்ள வேண்டியவை

- விசை என்பது பொருள்களுக்கிடையே ஏற்படும் **செயலெதிர் செயலின்** விளைவு.
- ஒரு பொருளின் மீது செயல்படும் விசைகளைக் காட்ட வேண்டும் எனில், எந்தப் பொருள்கள் கொடுக்கப்பட்டுள்ள பொருளோடு செயலெதிர் செயலில் ஈடுபடுகின்றன என்பதை முதலில் நிர்ணயித்துக் கொள்ள வேண்டும்.
- விசைகளைச் **சேர்த்து வைத்தல்** என்பது முடியாது; பொருள்களுக்கிடையே செயலெதிர் செயல் முடிந்தவுடன் விசை இருப்பதில்லை.
- மையநோக்கு விசை என்பது பிற விசைகளோடுகூடப் பொருளின் மீது செலுத்தப்படும் ஒரு *தனிப்பட்ட விசையே இல்லை*; மாறாக, சீரான நேர்த்திசைவேகத்துடன் ஒரு வட்டப்பாதையில் இயங்கிக் கொண்டிருக்கும் பொருளின்மீது செலுத்தப்படும் அனைத்து விசைகளின் **தொகுவிசையே** ஆகும்.
# விசை

## விசையின் அலகு

விசையின் அலகு நியூட்டன் (N) ஆகும். ஒரு நியூட்டன் என்பது ஒரு கிலோ கிராம் எடையுள்ள பொருளொன்றின் மீது ஒரு மீ/செக்<sup>2</sup> முடுக்கத்தைத் தோற்றுவிக்கும் விசையாகும்.
# விசை

## அடிப்படை விசையின் வகைகள்

விசை என்பது நான்கு பெரும் பிரிவுகளைக் கொண்டதாகும்.அவை
- பலவீனமான விசை,
- வலுவான விசை,
- மின்காந்த விசை,
- ஈர்ப்பு விசை ஆகும்.  
இவையே அடிப்படை விசைகளாகும்.
# விசை

## அடிப்படை விசையின் வகைகள்

### பலவீனமான விசை

அணுவை உருவாக்கும் துகள்கள் அல்லது மூலக்கூறுகளுக்கிடையே இடையே ஏற்படும் விசையே பலவீனமான விசை ஆகும்.
# விசை

## அடிப்படை விசையின் வகைகள்

### வலுவான விசை

அணு உட்கருவில் உள்ள ஈர்ப்பு விசையே வலுவான விசை ஆகும்.இது புவியீர்ப்பு விசையை விட 10<sup>40</sup> மடங்கு அதிகம் ஆகும்.
# விசை

## அடிப்படை விசையின் வகைகள்

### மின்காந்த விசை

மின் மற்றும் காந்த பொருட்களால் உண்டாகும் விசை மின்காந்த விசையாகும். இலத்திரன்கள்<nowiki/>கள்,புரோட்டான் போன்ற இரு மின்னூட்டத் துகள்களுக்கிடையே அல்லது மின்னோட்டம் நிகழும் இரு கடத்திகளுக்கிடையே செயல்படுவது மின்காந்த விசையாகும். இது வேறின மின்னூட்டங்களுக்கு கவர்ச்சி விசையாகவும், ஓரின மின்னூட்டங்களுக்கு விலக்கு விசையாகவும் இருக்கும். மின்காந்த விசை எதிர் இருமடி விதிக்கு உட்படுகிறது. ஈர்ப்பியல் விசையுடன் ஒப்பிடும்போது, இவ்விசை மிக வலிமையுடையதாக இருக்கிறது. மின்னியல் மற்றும் காந்த விசைகளின் தொகுப்பே மின்காந்த விசையாகும்.
# விசை

## அடிப்படை விசையின் வகைகள்

### ஈர்ப்பு விசை

உலகில் உள்ள ஏதேனும் இரு பொருள்களுக்கு இடையே செயல்படுவது ஈர்ப்பு விசையாகும். இவ்விசையானது, பொருள்களின் நிறைகளைச் சார்ந்த கவர்ச்சி விசையாகும். நியூட்டனின் ஈர்ப்பு விதிப்படி, ஈர்ப்பு விசை கணக்கிடப்படும் இரு பொருட்களின் நிறை<nowiki/>களின் பெருக்கற்பலனுக்கு நேர்த்தகவிலும், அவற்றிற்கிடையேயுள்ள தொலைவின் இருமடிக்கு எதிர்த்தகவிலும் இருக்கும். அடிப்படை விசைகளில், ஈர்ப்பு விசையே மிகவும் வலிமை குன்றிய விசையாகும். ஆனால், அண்டத்திலே நெடுந்தொலைவிற்குச் செயல்படக் கூடியது. மற்ற விசைகளைப் போல் அல்லாமல், பொதுவாக அனைத்துப் பருப்பொருள்<nowiki/>களிலும், ஏன், ஆற்றலிலும் செயல்படக்கூடிய ஒரு கவர்ச்சி விசையாக இவ்விசை இருக்கிறது.இரு பொருட்கள் அவற்றின் திணிவுகளின் பெருக்கத்துக்கு விகிதசமமாக ஒன்றுக்கொன்று ஏற்படுத்தும் விசை ஈர்ப்பு விசையாகும்.
# விசை

## அடிப்படை அல்லாத விசைகள்

அழுத்துவதனால் உண்டகும் விசை,முறுக்குதலினால் உண்டாகுவது, மீள்தன்மை விசை, இயல்பான விசை, ஈர்ப்பு விசை,மற்றும் உராய்வு விசை ஆகியன அடிப்படை அல்லாத விசைகளாகும்.
# விசை

## அடிப்படை அல்லாத விசைகள்

#### இயல்பான விசை

பொருள் மீது இயங்கும் வழக்கமான சக்தியை இயல்பான விசை அல்லது  
சாதாரண விசை என்று கூறுவர்
# விசை

## அடிப்படை அல்லாத விசைகள்

#### மீள்தன்மை விசை

இயற்பியலில்**மீள் விசை**(*restoring force*) என்பது ஒருபொருள்தனது தொடக்க நிலைக்கு வர அதன் மீது செயற்படும் ஒருவிசைஆகும். புறவிசை மூலம் நிலையான ஒரு பொருள் அடையப்படும் பெயர்வை அப்பொருளின் மீள் விசைசமநிலைக்குகொண்டுவரும்
# விசை

## உராய்வு விசை

உராய்வு விசை என்பது ஒரு இயக்கத்திற்கு எதிராகச் செயற்படும் மேற்பரப்பு விசை ஆகும். உராய்வு விசையில் நிலையான உராய்வு, இயக்க உராய்வு என இரு வகைகள் உள்ளன.
# விசை

## உராய்வு விசை

### **உராய்வு விசையின் வகைகள்**

உராய்வு விசை என்பது இரு திடபொருள் அடுக்குகள் அல்லது திரவ அடுக்குகள் ஒன்றன்மீதொன்று சறுக்கும்போது ஏற்படும் விசையாகும். உராய்வு விசைகளில் பல வகைகள் உள்ளன:  
1.உலர் உராய்வு விசை தொடர்பில் உள்ள இரண்டு திட பரப்புகளின் ஒப்புமை நகர்தலை (relative motion) தடுக்கும் வண்ணம் அமையும். உலர் உராய்வு விசை, நகரும் பரப்புகளுக்கு இடையே வரும் அசைவு உராய்வு விசை மற்றும் நகரா பரப்புகளுக்கு இடையே வரும் நிலையான உராய்வு விசை என மேலும் பிரிக்கப்படும்.  
2.திரவ உராய்வு விசை ஒன்றுக்கொன்று தொடர்பிலிருக்கும், நகரும், ஒரு பிசுபிசுப்பு தன்மை கொண்ட திரவத்தில் உள்ள, அடுக்குகளுக்கு இடையில் நிகழும் விசையாகும்.  
3.எண்ணெய் உராய்வு விசை (lubricated friction) என்பது இரு திடப்பொருள் பரப்புகளுக்கு இடையில் உள்ள ஒரு திரவத்தில் ஏற்படும் உராய்வு விசை ஆகும்.  
4.தோல் உராய்வு விசை (skin friction) ஒரு திரவத்தில் இருக்கும் ஒரு திடப்பொருளின் இயக்கத்தை எதிர்க்கும் சக்தியைக் குறிக்கிறது.  
5.அக உராய்வு விசை(internal friction) ஒரு திடப்பொருளின் உருவம் மாறுதலுக்கு உள்ளாகும் போது அத்திடப்பொருளின் கூறுகளுக்கு இடையே நிகழும் எதிர்ப்பு விசையைக் குறிக்கிறது.  
தொடர்பில் இருக்கும் பரப்புகள் ஒன்றுக்கொன்று நகரும்போது, அவ்விரண்டு பரப்புகளுக்கு இடையே, உராய்வு விசை வெப்பம் மூலம் இயக்க ஆற்றலை வெளிப்படுத்துகிறது. இப்பண்பு பெரிய விளைவுகளை ஏற்படுத்தலாம், உதாரணத்திற்கு இரு மரத்துண்டுகளை தேய்ப்பதன் மூலம் தீயை உண்டாக்கிவிடலாம். இயக்க ஆற்றல் உராய்வு விசை உள்ள இடங்களில் வெப்பமாக மாற்றப்படுகிறது. உதாரணத்திற்கு ஒரு பிசுபிசுப்பு தன்மை கொண்ட திரவத்தை கிளறும்போது அத்திரவம் வெப்பமடைதலைக் காணலாம்.
# விசை

## விசையை பகுத்தல்

ஒரு விசையை இரு கூறுகளாகப் பகுக்கமுடியும். இதை, விசையைப் பகுத்தல் (Resolution of a force) எனக் கூறலாம். புள்ளி ஒன்றில் செயல்படும் இரு விசைகளின் தெகுபயன் விசையினை இணைகர விதியிலிருந்து காணமுடியும். அதுபோல் விசையினை இரு கூறுகளாக பிரிக்கமுடியும். பலவாறாக இதனை பெறமுடியும். இதற்கு விசையின் -திசை அளவு- தெடக்கப் புள்ளியில் ஒரு கிடைக்கோடு வரையப்படுகிறது. விசைக்கும் கிடைக்கோட்டிற்கும் இடைப்பட்ட கோணம் θ என்று கொள்வோம். இந்நிலையில் விசையில் தொடக்கப் புள்ளியிலிருந்து ஒரு செங்குத்துக் கோடு வரையப்படுகிறது. எக்சு மற்றும் ஒய் அச்சுகளுக்குப் இணையாக இரு கோடுகள் விசையின் தலைப் பகுதியைத் தொட்டு இருக்குமாறு ஒரு நாற்கரத்தினை வரையவும். விசையை (F) ஒன்றிற்கொன்று செங்குத்தாக உள்ள இரு கூறுகளாகப் (Fcosθ, Fsinθ) பகுக்கமுடியும்.
# விசை

## விசையை பகுத்தல்

### விசைகளின் இணைகர விதி

ஒரு புள்ளியில் செயல்படும் இரு
விசைகள், இணைகரம் ஒன்றின் அடுத்தடுத்த
பக்கங்களாக எண்மதிப்பிலும் திசையிலும்
குறிப்பிடப்பட்டால், அவற்றின் தொகுபயன்,
இரு விசைகளின் பொதுவான வால்பகுதி
வழியேச் செல்லும் மூலை விட்டத்தினால்
எண் மதிப்பிலும் திசையிலும்
குறிப்பிடப்படும்.  
##### விசைகளின் முக்கோண விதி
ஒரு புள்ளியில் செயல்படும் இரு விசைகளின் தொகுபயனை முக்கோண
விதியைக் கொண்டும் அறியலாம்.
எண் மதிப்பிலும் திசையிலும் குறிக்கப்பட்ட இரு விசைகள், வரிசைப்படி, ஒரு
முக்கோணத்தின் அடுத்தடுத்தப் பக்கங்களாகக் கருதப்பட்டால் அவற்றின் தொகுபயன்
எதிர்ப்புறமாக அந்த முக்கோணத்தின் மூடிய பக்கமாக இருக்கும்.
# விசை

## அளவீட்டு அலகுகள்

அனைத்துலக முறை அலகுகள் எனப்படும் முறையில், விசையின் அலகு நியூட்டன் ஆகும். ஒரு நியூட்டன் எனப்படுவது, ஒரு கிலோ கிராம் திணிவை, ஒரு மீட்டர்.செக்கன்<sup>−2</sup> முடுக்கத்துடன் அசைப்பதற்குத் தேவையான விசையாகும்.
# அனிசில் ஆல்ககால்

**அனிசில் ஆல்ககால்** *(Anisyl alcohol)* என்பது CH<sub>3</sub>OC<sub>6</sub>H<sub>4</sub>CH<sub>2</sub>OH அல்லது C<sub>8</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 4-மெத்தாக்சிபென்சைல் ஆல்ககால் என்றும் அழைக்கப்படும் இச்சேர்மம் நிறமற்ற ஒரு திரவமாகும். நறுமணமாகவும் மற்றும் நறுமணமூட்டியாகவும் அனிசில் ஆல்ககால் பயன்படுத்தப்படுகிறது. இயற்கையாகத் தோன்றும் இச்சேர்மத்தை அனிசால்டிகைடு சேர்மத்தை ஒடுக்கவினைக்கு உட்படுத்தியும் தயாரிக்கலாம்.
# ராமகிரி

**ராமகிரி** *(Ramagiri)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலமாகும்.  
ஒரு காலத்தில் ஆந்திரப்பிரதேச மாநிலத்தில் அதிகளவு தங்கம் கிடைப்பதில் இரண்டாவது இடம்பெற்றிருந்த ராமகிரி தற்பொழுது காற்றாலை மின்னுற்பத்தியாலும் அறியப்படுகிறது.
# ராமகிரி

## புவியியல் அமைப்பு

14.3000° வடக்கு 77.5000° கிழக்கு என்ற அடையாள ஆள்கூறுகளில் ராம்கிரி கிராமம் பரவியுள்ளது. மேலும் கடல்மட்டத்தில் இருந்து சராசரியாக் 516 மீட்டர்கள் உயரத்தில் இந்நகரம் உள்ளது.
# ராமகிரி

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி: ராமகிரி மண்டலத்தில் 6470 குடும்பங்களைச் சேர்ந்த 31,474 பேர் வாழ்ந்துள்ளனர். மொத்த மக்கள் தொகையில் 16,269 பேர் ஆண்கள் மற்றும் 15,205 பேர் பெண்கள் ஆவர். 4,199 பேர் ஆறு வயதுக்கு உட்பட்டவர்களாக இருந்தனர். அவர்களில் 2,173 பேர் சிறுவர்கள் மற்றும் 2,026 பேர் சிறுமிகள் ஆவர். கல்வியறிவு பெற்றவர்கள் எண்ணிக்கை மொத்தமாக 15,226 பேராகவும் இருந்தது.  
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி ராமகிரி கிராமத்தின் மக்கள் தொகை 3,778 ஆக இருந்தது. இம்மொத்த மக்கள் தொகையில் 1,933 பேர் ஆண்கள் மற்றும் 1,845 பேர் பெண்கள் ஆவர். 369 பேர் ஆறு வயதுக்கு உட்பட்டவர்களாக இருந்தனர். அவர்களில் 189 பேர் சிறுவர்கள் மற்றும் 180 பேர் சிறுமிகள் ஆவர்.
# ராமகிரி

## கிராமப்பஞ்சாயத்துகள்

ராமகிரி மண்டலத்தில் பின்வரும் கிராமப் பஞ்சாயத்துகள் இடம்பெற்றுள்ளன.
1. போலிபள்ளி
1. குண்டிமாடி
1. காந்தெமாரி
1. ராமகிரி
1. நாசனகோட்டா
1. எம்.சி.பள்ளி
1. கொண்டாபுரம்
1. பேரூரு
1. தப்பார்லபள்ளி
# 1547

ஆண்டு **1547** (MDXLVII) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.
# 1547

## நிகழ்வுகள்

- ஜனவரி 16 &ndash; நான்காம் இவான் உருசியாவின் முதலாவது சார் மன்னனாக முடிசூடினான்.
- ஜனவரி 28 &ndash; இங்கிலாந்தின் மன்னனாக ஆறாம் எட்வர்டு தேர்ந்தெடுக்கப்பட்டான்.
- பெப்ரவரி 20 &ndash; ஆறாம் எட்வர்டின் முடிசூட்டு விழா வெஸ்ட்மின்ஸ்டர் மடத்தில் நடைபெற்றது.
- மார்ச் 31 &ndash; இரண்டாம் என்றி பிரான்சின் மன்னனாக முடிசூடினான்.
- ஏப்ரல் 4 &ndash; இங்கிலாந்தின் எட்டாம் ஹென்றியின் மனைவி கேத்தரின் பார் இரகசியமாக தோமசு சீமோரைத் திருமணம் புரிந்தார்.
- ஆகஸ்டு 13 &ndash; பிரிட்டனி மாநிலம் பிரான்சுடன் இணைந்தது.
# 1547

## பிறப்புகள்

- செப்டம்பர் 29 &ndash; மிகெல் தே செர்வாந்தேஸ், எசுப்பானிய எழுத்தாளர் (இ. 1616)
# 1547

## இறப்புகள்

- சனவரி 28 &ndash; இங்கிலாந்தின் எட்டாம் ஹென்றி (பி. 1491)
- டிசம்பர் 2 &ndash; எர்னான் கோட்டெஸ், எசுப்பானிய நாடுபிடிப்பாளர் (பி. 1485)
- மீராபாய், ராஜ்புத்ர இளவரசி (பி. 1498)
# 1548

ஆண்டு **1548** (MDXLVIII) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு நெட்டாண்டு ஆகும்.
# 1548

## நிகழ்வுகள்

- ஏப்ரல் 1 &ndash; போலந்து, லித்துவேனியாவின் மன்னனாக சிஜிசுமண்டு இரண்டாம் ஆகுஸ்தசு முடிசூடினான்.
- சூலை 7 &ndash; 5 அகவை கொண்ட ஸ்காட்லாந்தின் முதலாம் மேரி, பிற்காலத்தின் பிரான்சின் இரண்ட்ஃபாம் பிரான்சிசுக்கு மணவுறுதி செய்யும் ஒப்பந்தம் இசுக்கொட்லாந்துக்கும் பிரான்சிற்கும் இடையில் கையெழுத்தானது.
- அக்டோபர் 20 &ndash; பொலிவியாவின் லா பாஸ் மாநகரம் உருவானது.
- டிசம்பர் &ndash; சியாம் தவோய் மீது தாக்குதலை நடத்தியது. பர்மிய-சியாம் போர் (1548–49) ஆரம்பமானது.
- புனிதர் பிரான்சிசு சேவியர் மன்னார் வந்து சேர்ந்தார். பின்னர் யாழ்ப்பாணம் சென்று அரசனைச் சந்தித்தார். காலி, கண்டி மற்றும் பல இடங்களுக்கும் சென்றார்.
- திருக்குருகை மான்மியம் அரங்கேறியது.
# 1548

## பிறப்புகள்

- கியோர்டானோ புரூணோ, இத்தாலிய வானியலாளர், மெய்யியலாளர் (இ. 1600)
# துசார் காந்தி

**துசார் காந்தி** (Tushar Arun Gandhi சனவரி 7, 1960) என்பவர் மகாத்மா காந்தியின் கொள்ளுப் பெயரனும், காந்தி அடிகளின் மகன் மணிலால் காந்தியின் பெயரனும், அருண் காந்தியின் மகனும் ஆவார். 2005 ஆம் ஆண்டில் தண்டி யாத்திரை என்ற மகாத்மா காந்தி நிகழ்த்திய அறப்போராட்டம் 75 ஆண்டுகள் நிறைவடைந்ததை ஒட்டி மீண்டும் அந்நிகழ்வை நடத்திக்காட்டினார்.  
சிச்ரி- ஐஎஸ்பி என்ற நிறுவனத்துக்கு நல்லெண்ணத் தூதராக இருந்தார். மகாத்மா காந்தி அறக்கட்டளையை நிருவாகம் செய்து வருகிறார். ஆத்திரேலியா இந்தியா கிராம முன்னேற்ற அறக்கட்டளை தலைவராக உள்ளார்.
ஐக்கிய நாடு அவையின் உறுப்பாகச் செயல்படும் இம்சாம் என்னும் அமைப்புடன் இணைந்து செயல்படுகிறார். இவ்வமைப்பு குழந்தைகளின் ஊட்டச் சத்துக் குறைபாட்டை நிவர்த்தி செய்யப் பாடுபடும் அமைப்பு ஆகும்.  
ஒரு வணிக நிறுவனத்தில் மகாத்மா காந்தியின் உருவப்படத்தை வணிக விளம்பரம் செய்ய துசார் முயன்றபோது அதற்கு எதிர்ப்பு
வலுத்த காரணத்தினால் அம்முயற்சியைக் கைவிட்டார்.  
'காந்தியைக் கொல்வோம்' என்ற ஓர் ஆங்கில நூலில் காந்தி சுடப்பட்டு கொல்லப்பட்ட சூழ்நிலைகளையும் காரணங்களையும் விரிவாக
எழுதியுள்ளார்.
# மந்துவா வீடுகள்

**மந்துவா வீடுகள்** (*Manduva Logili*) என்பவை இந்தியாவின் ஆந்திரப் பிரதேச மாநிலத்தில் உள்ள பாரம்பரிய வீட்டுவகையாகும். இவை பல அறைகளுடன் பெரியதாக பெரிய கூட்டுக் குடும்பத்துக்கு ஏற்றதாக, 1950 மற்றும் 1960 காலகட்டத்திற்கு முன் கட்டப்பட்ட வீடுகள் ஆகும். இவ்வகை வீடுகள் ஆந்திராவின் கிழக்கு கோதாவரி , மேற்கு கோதாவரி , குண்டூர் , நெல்லூர் , விசயநகர மாவட்டம் கடப்பா மாவட்டம் ஆகிய மாவட்டங்களின் கிராமப்புறங்களில் இன்றும் காணப்படுகின்றன.
# மந்துவா வீடுகள்

## கட்டுமானம்

பல அறைகள் கொண்ட மிகப் பெரிய வீடுகளாக மந்துவா வீடுகள் இருந்துள்ளன. முன்புறம் வசதியான வராண்டா தேக்கு மரத் தூண்களுடன் கம்பீரத் தோற்றம் கொண்டவை. வீடுகளின் சுவர்கள் சாந்துமண் கொண்டோ அல்லது சுட்ட செங்கற்கள் கொண்டோ கட்டப்பட்டுள்ளன. வீட்டின் கூரைகள் அமைக்க ரோஸ்வுட், தேக்கு மரம் ஆகியவற்றை உத்திரங்களாக பயன்படுத்தி . அதன்மேல் சிவப்பு ஓடுகள் வேயப்பட்டுள்ளன. வராண்டாவைத் தாண்டியதும் வீட்டின் உள்ளே நடுவில் விசாலமான வரவேற்பறை (முற்றம்) அதை ஒட்டி நான்கு திசைகளிலும் பலவகையான பல விசாலமான அறைகள் இருக்கும். வீட்டின் கூரையைப் பல இராட்சத மரத் தூண்கள் தாங்கி நிற்கும். மையத்தில் உள்ள வரவேற்பறையில் காற்று, ஒளி ஆகியவை வர வசதியாக கூரை வேயப்படாமல் இருக்கும். மழைக்காலத்தில் முற்றத்தில் நீர் விழும் இடத்தில் தொட்டி அமைக்கப்பட்டிருக்கும். அதிலிருந்து நீர் வெளியேற வடிகால் வசதி செய்யப்பட்டிருக்கும். சில மந்துவா வீடுகளில் திறந்த முற்றம் இருக்காது. அதற்கு பதில் மையத்தில் வழியும் நீரை வெளியேற்ற குழாய் அமைக்கப்பட்டிருக்கும்.
# மந்துவா வீடுகள்

## பராமரிப்பு

மந்துவா வீடுகள் அடிக்கடி கறையான்களால் பாதிக்கப்படுகின்றன இதனால் இந்த வீடுகளைப் பராமரிக்க நிறைய செலவு செய்ய வேண்டியதாகிறது. மேலும் காடுகள் தொடர்பான சட்டங்களில் உள்ள இறுக்கத்தினால், மந்துவா வீடுகளின் சிறப்பு அம்சமான பிரம்மாண்டமான மரத்தூண்கள் கிடைப்பது கிட்டத்தட்ட சாத்தியமற்றதாக உள்ளது.
# மந்துவா வீடுகள்

## தற்போதைய நிலை

இன்றைய காலகட்டத்தில் நகரமயமாதல் கூட்டுக் குடும்ப சிதைவு ஆகியவற்றால் மாந்துவா வீடுகள் உருவாக்கப்படுவது குறைந்து வருகின்றன. ஆனால் இம்மாதிரியான வீடுகளின் மாதிரியாக கொண்ட வீடுகள் உருவாக்கப்படுகின்றன.
# காஞ்சிபுரம் வெள்ளக் கம்பர் கோயில்

**காஞ்சிபுரம் வெள்ளக் கம்பர் கோயில் (வெள்ளக்கம்பம்)** என அழைக்கப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், பிரமன் வழிபட்ட இம்மூர்த்தியார் தனிச்சந்நிதியில், இச்சிவலிங்கம் மூர்த்தம் மட்டுமே உள்ளதாக அறியப்படும் இக்கோயில் குறிப்புகள்; காஞ்சி புராண படலத்துள் உட்கோயில்களாகச் சொல்லப்பட்டுள்ளது.
# காஞ்சிபுரம் வெள்ளக் கம்பர் கோயில்

## விழிப்பட்டோர்

- பிரமன்.
- காஞ்சி ஏகாம்பரநாதர் கோவில் முதல் பிரகாரத்தில் ஏகாம்பரநாதருக்கு வலப்பக்கம் வெள்ளக்கம்பர், இடப்பக்கம் கள்ளக்கம்பர், ஈசானத்தில் நல்லகம்பர், என வீற்றிருக்கிறார்கள்.
- சிவபெருமான் கச்சி மயானத்தின் கண் சைவ வேள்வி செய்து முடித்தபின்னர் சிவ சகி லலிதாதேவி என்னும் திருநாமம் கொண்டு வெளிப்பட்டு யாவும் படைக்கத் தொடங்கியபொழுது அவரது மூக்கண்ணிலும் தோன்றிய மும்மூர்த்திகளுள் ஒருவர் வெள்ளக்கம்பராவர்.
- **பிரமனால்** பூசிக்கப்பட்டவர் வெள்ளக்கம்பர்.
- திருமாலால் பூசிக்கப்பட்டவர் கள்ளக்கம்பர்.
- ருத்திரரால் பூசிக்கப்பட்டவர் நல்ல கம்பர்.
# காஞ்சிபுரம் வெள்ளக் கம்பர் கோயில்

## தல விளக்கம்

- **வெள்ளக் கம்பர்:** பிரமன் வெள்ளை (தூய) உள்ளத்தோடும் பூசனை புரிந்தமையின், இப்பெயரைத் தாங்கினர். பிறவியாம் அழுக்குடம்பு போய்த் தூயராவர். இவர் மூல இலிங்கத்திற்கு வலப்புறத்தே கிழக்கு நோக்கி வீற்றிருக்கின்றனர். (திருவே. 86)
- கள்ளக் கம்பர்: திருமால் உயிர்களை மயக்குறுத்த வழிபட்டமையின் அப்பெயர் ஏற்றனர். இவரை வணங்குவோர் மாலாரின் மயக்குட்படார். அம்மையார் வழிபட்ட மூலஇலிங்கத்திற்கு வடக்கில் உள்ளது இத்தலம். (திருவே. 87)
- நல்ல கம்பர்: உருத்திரர் வழிபட்டு போற்ற ஒன்றி நின்றனர். அவரை அன்பொடும் வழிபடுவோர் ஒன்றி ஒன்றா நிலையை எய்துவர். திருவேகம்பர் திருமுன்பு நிலாத்துண்டப் பெருமாளுக்கு அயலே மேற்கு நோக்கி வீற்றிருப்பர். (திருவே. 88)
# காஞ்சிபுரம் வெள்ளக் கம்பர் கோயில்

## தல பதிகம்

- **பாடல்**: (**வெள்ளக் கம்பர்**)
::வாலிய சிந்தையான் மலர்ப்பொ குட்டணை
:மேலவன் வழிபடும் வெள்ளக் கம்பனை
::ஆலிய அன்பினால் அருச்சித் தேத்துவார்
:தோலுடற் பொறைகழீ இத் தூய ராகுவார்.  
- **பொழிப்புரை**:
::''தூய சிந்தையொடும் பிரமன் வழிபடும் வெள்ளக் கம்பரைத் தழைத்த
:''அன்பொடும் அருச்சித்துப் போற்றுவோர் உடற்பாரம் தவிர்ந்து (பிறவி நீங்கி)
::''தூயராவர்.
:''கள்ளமில்லாத வெள்ளை உள்ளத்தொடும் பூசிக்கப் பெற்றமையின்
::''வெள்ளக் கம்பர் ஆயினர்.
# காஞ்சிபுரம் வெள்ளக் கம்பர் கோயில்

## அமைவிடம்

இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியில் உள்ள திருவேகம்பத்தில் அறுபத்துமூவர் (63) மூலத்திருமேனிகள் உள்ள வரிசைக்கு எதிர்புறத்தில் சற்றுத் தள்ளி தனிக்சந்நிதியில் இக்கோயில் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் இக்கோயில் தாபிக்கப்பட்டுள்ளது.
# காஞ்சிபுரம் வெள்ளக் கம்பர் கோயில்

## அமைவிடம்

### போக்குவரத்து

- **வான்வழி:**' வானூர்தி சேவை (Aviation Service) இல்லை; உலங்கு வானூர்தி (Helicopter) மூலம் காஞ்சிபுரம் வந்தடைய, காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் ஸ்ரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து (Car) மூலம் இக்கோயிலை அடையலாம்.
- **இரும்புத் தடம்:** தொடருந்து (Train) மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து (Car) மூலமாகவும், தானியுந்து (Auto) மூலமாகவும் சென்றடையலாம்.
- **சாலை வழி:** பேருந்திலோ (Bus) அல்லது சீருந்துலோ (Car), காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து திருப்பெரும்புதூர் வழியாகவும் (75 கிலோமீட்டர்); தென்கிழக்கில், செங்கல்பட்டிலிருந்து வாலாசாபாத் வழியாகவும் (40 கிலோமீட்டர்); வடமேற்கில், விழுப்புரத்திலிருந்து வந்தவாசி வழியாகவும் (80 கிலோமீட்டர்); தென்மேற்கில், பெங்களுரிலிருந்து வேலூர் வழியாகவும் (275 கிலோமீட்டர்) இக்கோயில் நகரை வந்தடையலாம்.
# காஞ்சிபுரம் வெள்ளக் கம்பர் கோயில்

## இவற்றையும் காண்க

- காஞ்சிபுரம் மாயவனீசுவரர் கோயில் (கள்ளக்கம்பம்) காஞ்சிபுரம் மாவட்டம்
- காஞ்சிபுரம் நல்லகம்பர் கோயில் (நல்லகம்பம்) காஞ்சிபுரம் மாவட்டம்
# லிமெரிக்

**லிமெரிக்** (Limerick) என்பது ஆங்கில மொழியில் உள்ள ஒரு பாவகை ஆகும். புதினம், குறும்புதினம், சிறுகதை, புதுக்கவிதை, ஐக்கூ போல லிமெரிக் என்பது ஒரு புதிய வகை கவிதை ஆகும். 18ஆம் நூற்றாண்டில் லிமெரிக் அறிமுகமாகி செல்வாக்குப் பெறத் தொடங்கியது.
# லிமெரிக்

## பெயர்க் காரணம்

அயர்லாந்து நாட்டில் முன்சுடர் மாநிலத்தில் லிமெரிக் என்பது ஒரு சிறு நகரம். 18 ஆம் நூற்றாண்டில் பிரெஞ்சு போர் முடிந்து இந்த நகரத்திற்குத் திரும்பிய படை வீரர்கள் கூடி மகிழ்ந்து பாடுவார்கள். ஒவ்வொரு அடியையும் ஒவ்வொரு வீரர் பாடுவர். ஒருவர் ஒரு அடியைப் பாடியதும் மற்றொருவர் தொடர்ந்து பாடுவார். அதில் இறுதிச் சொல் ஒலி ஒற்றுமையுடன் இருக்கும். லிமெரிக் என்னும் ஊரில் தோன்றியதால் இந்தக் கவிதைக்கு லிமெரிக் எனப் பெயர் ஏற்பட்டது.
# லிமெரிக்

## லிமெரிக்கின் அமைப்பு

இந்தக் கவிதை ஐந்து அடிகளைக் கொண்டிருக்கும். முதலடியிலும் இரண்டாம் அடியிலும் கடைசி அடியிலும் உள்ள கடைசி சொற்கள்
தம்முள் ஒலி ஒற்றுமை கொண்டிருக்கும். சில வினாடிகளில் எளிதாக மனப்பாடம் ஆகிவிடும் தன்மையும் ஓசை இனிமையும் கொண்டது. மழலையர் பாடல்கள் போல் இருக்கும். நகைச்சுவை கேலி, கிண்டல், பரிகசித்தல், ஆண் பெண் உறவுகள் ஆகியன நிறைந்திருக்கும். மனித வாழ்க்கையின் தத்துவங்களும் லிமெரிக் பாடல்களில் அண்மைக் காலத்தில் இடம் பெறுகின்றன.  
எட்வர்ட் லியர் என்பவர் லிமெரிக் பாடல்களைப் படைத்த முதல் கவிஞராகக் கருதப்படுகிறார். இவரைத் தொடர்ந்து பல ஆங்கிலக்
கவிஞர்கள் லிமெரிக் பாடல்களைப் பாடியுள்ளனர்.
# லிமெரிக்

## வெளியிணைப்புகள்

- *Edward Lear's A Book of Nonsense* from குட்டன்பேர்க் திட்டம்
- OEDILF &ndash; A limerick dictionary
- #notalimerick, Jenni Nuttall
- *'Limericks (5-line verse)' file at Limerick City Library, Ireland*
- ''There Once Was a Serpent: A History of Theology in Limericks, Richard Kieckhefer
Limerick bibliographies:
- Deex, Arthur, Arthur Deex's comprehensive annotated Limerick Bibliography
- Dilcher, Karl, The Karl Dilcher bibliography of limerick books.
# சீதாபூர் மாவட்டம்

**சீதாப்பூர் மாவட்டம்**, இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் சீதாபூர் ஆகும். இது லக்னோ கோட்டத்தில் அமைந்துள்ளது.
# சீதாபூர் மாவட்டம்

## மாவட்ட எல்லைகள்

இம்மாவட்டத்தின் வடக்கே லக்கிம்பூர் கேரி மாவட்டம், கிழக்கே பகராயிச் மாவட்டம், தெற்கே லக்னோ மாவட்டம், தென்மேற்கே பாராபங்கி மாவட்டம், மேற்கே ஹர்தோய் மாவட்டம் எல்லைகளாக அமைந்துள்ளது.
# சீதாபூர் மாவட்டம்

## அரசியல் & மாவட்ட நிர்வாகம்

இம்மாவட்டம் சீதாப்பூர், பிஸ்வான், மிஷ்ரிக், லகர்பூர், மகமதாபாத், சித்தௌலி என ஆறு வருவாய் வட்டங்களையும்;  
2348 கிராமங்களும், 1329 கிராமப் பஞ்சாயத்துகளும் கொண்டது
.
மேலும் பிஸ்வான், மஹோலி, மிஷ்ரிக், மச்ரேத்தா, கோண்லமாவ், ஐலியா, ஹர்கோன், பர்சேந்தி, கைராபாத், லகர்பூர், பேஹ்டா, ரெளஸ்சா, சக்ரன், பிசவான், பஹலா முகமதாபாத், ராம்பூர் மதுரா, கஸ்மந்தா, சித்தௌலி என 19 ஊராட்சி ஒன்றியங்கள் உள்ளது.  
இம்மாவட்டம் மகோலி, சீதாப்பூர், ஹர்கோன், லகர்பூர், பிஸ்வான், செவ்தா, மகதாபாத், சித்தௌலி மற்றும் மிஷ்ரிக் என ஒன்பது சட்டமன்ற தொகுதிகளையும், சீதாப்பூர், தௌரக்ரா, மோகன்லால்கஞ்ச், மிஷ்ரிக் என நான்கு மக்களவைத் தொகுதிகளையும் கொண்டுள்ளது.
# சீதாபூர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 4,483,992 ஆக உள்ளது. கிராமப்புறங்களில் 88.16% மக்களும்; நகரப்புறங்களில் மக்களும் 11.84% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 23.88% ஆக உயர்ந்துள்ளது. மக்கள் தொகையில் 2,375,264 ஆண்களும் மற்றும் 2,108,728 பெண்களும் உள்ளனர். பாலின விகிதம் ஆயிரம் ஆண்களுக்கு 888 பெண்கள் வீதம் உள்ளனர். 5,743 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 781 மக்கள் வாழ்கின்றனர். இம்மாவட்டத்தின் சராசரி படிப்பறிவு 61.12% ஆகவும், ஆண்களின் படிப்பறிவு 70.31% ஆகவும், பெண்களின் படிப்பறிவு 50.67 ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 747,558 ஆக உள்ளது.
# சீதாபூர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 3,555,450 (79.29 %) ஆகவும், இசுலாமிய சமய மக்கள் தொகை 893,725 (19.93 %) ஆகவுள்ளது.
# சீதாபூர் மாவட்டம்

## மக்கள் தொகையியல்

### மொழிகள்

உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# சீதாபூர் மாவட்டம்

## பொருளாதாரம்

### வேளாண்மை

கங்கை ஆற்றின் வடிநிலத்தில் அமைந்த இம்மாவட்டத்தின் பொருளாதாரம் வேளாண்மையைச் சார்ந்து உள்ளது. கோதுமை, நெல், கரும்பு முக்கியப் பணப் பயிர்களாகும். உருளைக் கிழங்கு நிலக்கடலை, ஆமணக்கு அதிகம் பயிரிடப்படுகிறது.
# சீதாபூர் மாவட்டம்

## தொழில் துறை

வேளாண் சார்ந்த தொழில்களான கரும்பாலைகள், எண்ணெய் வித்துக்கள் பிழியும் ஆலைகள், காகித ஆலைகள், அரிசி ஆலைகள், மாவு ஆலைகள் செயல்படுகிறது.
# சீதாபூர் மாவட்டம்

## போக்குவரத்து

### தொடருந்து

சீதாப்பூர் தொடருந்து நிலையத்திலிருந்து
லக்னோ, புதுதில்லி, கோரக்பூர் செல்வதற்கு தொடருந்து வசதிகள் உள்ளது.
# சீதாபூர் மாவட்டம்

## போக்குவரத்து

### சாலைகள்

லக்னோ - தில்லியை இணைக்கும் தேசிய நெடுஞ்சாலை எண் 24 சீதாப்பூர் நகரத்தின் வழியாக செல்கிறது.
# புர்குல ராமகிருஷ்ண ராவ்

புர்குல ராமகிருஷ்ண ராவ் (*Burgula Ramakrishna Rao*, மார்ச் 13, 1899 &ndash; செப்டம்பர் 15, 1967) ஆந்திர மாநிலம் ஐதராபாத் மாநிலமாக இருந்தபோது முதலமைச்சராக இருந்தார்.
# புர்குல ராமகிருஷ்ண ராவ்

## பிறப்பு

புர்குல ராமகிருஷ்ண ராவ் படக்கல்லு எனும் ஊரில் தெலுங்கு பிராமணர் குடும்பத்தில் 13 மார்ச் 1899ல் பிறந்தார். இவர் வழக்கறிஞராகப் பணிபுரிந்நார்.
# புர்குல ராமகிருஷ்ண ராவ்

## விடுதலைப் போராட்ட வீரர்

ஐதராபாத் மாநில விடுதலைக்காகப் பாடுப்பட்ட பலரில் இவரும் ஒருவர். நிஜாம் மன்னருக்கு எதிராகப் போரட்டாங்கள் செய்தார். இதனால் 1942லும், 1947லும் சிறைப்படுத்தப்பட்டார்.
# புர்குல ராமகிருஷ்ண ராவ்

## முதலமைச்சரானார்

1952 இல் ஐதராபாத் மாநிலத்தில் நடைபெற்ற முதல் பொதுத் தேர்தலில், இந்திய தேசிய காங்கிரசு சார்பில் போட்டியிட்ட டாக்டர் புர்குல ராமகிருஷ்ண ராவ் ஷாத்நகர் தொகுதியில் இருந்து தேர்ந்தெடுக்கப்பட்டார், பின்னர் மாநில முதலமைச்சர் பொறுப்பை ஏற்றார்.  
இவர் 6 மார்ச் 1952 முதல் 31 அக்டோபர் 1956 வரை முதலமைச்சராகப் பதவி வகித்தார்.
நவம்பர் 1956 முதல் ஜூலை 1960 வரை, டாக்டர் ராமகிருஷ்ண ராவ் கேரள மாநில ஆளுநராகவும் பின்பு 1962 வரை உத்தர பிரதேச ஆளுநராகவும் இருந்தார். பின்பு ராஜ்ய சபா உறுப்பினராக 1962 முதல் 1966 வரை பணிபுரிந்தார்.
# புர்குல ராமகிருஷ்ண ராவ்

## மரணம்

இவர் செப்டம்பர் 14, 1967 இல் தனது 68 வயதில் மரணமடைந்தார்.